Åssiden kirke

Åssiden kirke er en arbeidskirke fra 1967 i Drammen kommune i Buskerud. Den er en del av Den norske kirke og hører til Drammen og Lier prosti i Tunsberg bispedømme. Byggverket er i rød murstein og har 350 plasser. Kirken er inndelt i kirkesal, ungdomsrom, menighetssal, 2 kjøkken, kontorer, barnehage og seniorsenter med servering. Ved inngangspartiet til kirken står det et frittstående klokketårn med tre klokker levert av Olsen Nauen klokkestøperi med innskriftene: «Av Guds nåde», «Til Guds ære» og «Evig glade skal vi være». I 1987 ble kirken utvidet for å bygge et eldresenter i forbindelse med kirken. Det er ikke kirkegård ved kirken, men Åssiden gravlund er 1700 meter unna. I 1997 fikk Drammen kirkelige fellesråd den gamle tømmerkirken som den gang sto i Rømers vei av den katolske kirke i Drammen, St. Laurentius som skulle bygge nytt på tomten. Referanser Eksterne lenker Åssiden menighets hjemmeside Sigrid Marie Christie, Håkon Christie. Åssiden kirke i Norges Kirker utgitt av NIKU og KA (no) «Åssiden kirke». Kirkesøk. Den norske kirke. (no) «Åssiden kirke». Kulturminnesøk. Riksantikvaren – Direktoratet for kulturminneforvaltning.